ทอท.คุยฟุ้งทั่วบ้าน กำไรพุ่ง 5 หมื่นล้าน
นายนิตินัย ศิริสมรรถการ ผู้อำนวยการใหญ่บริษัท ท่าอากาศยานไทย จำกัด (มหาชน) (ทอท.) เปิดเผยว่า ทอท.เตรียมนำเสนอโครงการก่อสร้างส่วนต่อขยายด้านทิศเหนือ (เทอร์มินัล 2 เดิม) วงเงิน 42,000 ล้านบาท สนามบินสุวรรณภูมิ เข้าสู่การพิจารณาของการประชุมบอร์ด ทอท.ในวันที่ 20 พ.ย. ,หากอนุมัติจะเสนอให้กระทรวงคมนาคมพิจารณาต่อไป และเข้าสู่ขั้นตอนการขอความเห็นจากสำนักงานสภาพัฒนาการเศรษฐกิจและสังคมแห่งชาติ (สศช. และเสนอให้ ครม. พิจารณาอนุมัติ คาดว่าจะเปิดให้บริการได้ในปี 66-67 ช่วยแก้ปัญหาแออัด คาดว่าจะรองรับผู้โดยสารได้เพิ่มอีก 40 ล้านคน ซึ่งจะทำให้ปี 67 สนามบินสุวรรณภูมิจะสามารถรองรับผู้โดยสารได้รวม 82 ล้านคน,สำหรับปัจจุบัน ทอท. มีกระแสเงินสดจากค่าธรรมเนียมค่าบริการผู้โดยสารขาออก (PSC) รวมทั้งสิ้น 72,000 ล้านบาท ทั้งนี้ หากคิดบนพื้นฐานที่ PSC เติบโตเป็น 0% คาดว่า ทอท.จะมีอิบิด้า ราว 40,000 ล้านบาท/ปี โดยในปี 67 ทอท.จะมีเงินเข้ามาอีก 200,000 ล้านบาท รวมเป็นเงินทั้งสิ้น 270,000 ล้านบาท ซึ่งเป็นเงินสดที่ ทอท.นำมาใช้ในการพัฒนาสนามบินในอนาคตได้ นอกจากนั้น ในส่วนของผลประกอบการปี 62 คาดว่าจะใกล้เคียงกับปี 61 ที่มีกำไรสุทธิ 25,000 ล้านบาท ส่วนในปี 63 คาดว่าผู้โดยสารจีนและอินเดียจะกลับมาทำให้อัตราเติบโตกลับมาเป็นปกติคือ 5-6% สูงกว่าปีก่อนหน้าที่เติบโตแค่ 1.7% ทำให้รายได้เติบโตมากกว่า 6% แต่ไม่เกิน 10% และจะรับรู้รายได้จากกลุ่มบริษัท คิง เพาเวอร์ เจ้าของสัมปทานดิวตี้ฟรีในสัญญาเดิมที่จะหมดอายุราว 8,500-8,800 ล้านบาท,ส่วนปี 64 คาดว่า ผลประกอบการคาดว่าจะมีกำไรสุทธิจากการดำเนินการ 40,000-50,000 ล้านบาท เนื่องจากจะรับรู้รายได้ขั้นต่ำจากดิวตี้ฟรีโครงการใหม่จากกลุ่มบริษัท คิง เพาเวอร์ 24,500 ล้านบาท อย่างไรก็ตาม ในระยะยาว ทอท.จะใช้วงเงินลงทุนเพิ่มจาก 200,000 ล้านบาท เป็นกว่า 300,000 ล้านบาท เนื่องจากมีการลงทุนเพิ่มในโครงการก่อสร้างส่วนต่อขยายด้านทิศเหนือ (เทอร์มินัล 2 เดิม) และการรับบริหาร 3 สนามบินของกรมท่าอากาศยาน,ด้านบริษัท ,การบินไทย, จำกัด (มหาชน) กลับพบว่า ผลประกอบการงวด 9 เดือนแรกของปี 62 ของการบินไทยและบริษัทย่อยขาดทุนสุทธิ 11,102 ล้านบาท เพิ่มขึ้นจากช่วงเดียวกันของปีก่อน 7,066 ล้านบาท หรือติดลบเพิ่มขึ้น 175.1% โดยขาดทุนสุทธิส่วนที่เป็นของบริษัทใหญ่ 11,120 ล้านบาท ด้านขาดทุนต่อหุ้นอยู่ที่ 5.09 บาท ติดลบสูงกว่าปีก่อน 3.22 บาทต่อหุ้น หรือเพิ่มขึ้น 172.2%.
นายนิตินัย ศิริสมรรถการ ผู้อำนวยการใหญ่บริษัท ท่าอากาศยานไทย จำกัด (มหาชน) (ทอท.) เปิดเผยว่า ทอท.เตรียมนำเสนอโครงการก่อสร้างส่วนต่อขยายด้านทิศเหนือ (เทอร์มินัล 2 เดิม) วงเงิน 42,000 ล้านบาท 
ท่าอากาศยานไทย,ทอท.,นิตินัย ศิริสมรรถการ,กำไร,สนามบินสุวรรณภูมิ,ผู้โดยสาร,ข่าวทั่วไป